Aeroportul Internațional Craiova

Aeroportul Internațional Craiova este un important aeroport din România, situat în partea de est a orașului Craiova, pe DN65 care leagă Craiova de Pitești. Aeroportul Craiova a fost deschis traficului internațional după certificare, în 2011. Începând cu 23 iulie 2014 Aeroportul Internațional Craiova este bază a companiei Wizz Air, o aeronavă fiindu-i alocată pentru a opera 6 destinații în 4 țări diferite, iar în anul 2016 fiindu-i alocată o a doua aeronavă. Aeroportul International Craiova (CRA) a avut în 2017 un număr de 519.226 pasageri preconizandu-se că până în 2021 va trece de pragul de 1.000.000 pasageri anual, numarul pasagerilor crescând între 2014-2017 cu peste 600% Istoric În 1938, la 27 ianuarie, Carol al II-lea decreta înființarea „unui aeroport la Craiova, care să servească și ca aerodrom militar, în caz de război (...)”. Începând din acel an, Aeroportul Craiova a funcționat pe actualul amplasament. Decolarea și aterizarea se făceau la acea vreme pe o pistă de pământ având dimensiuni de 1000 x 200 m. Între 1938 și 1956 serviciile pentru pasageri erau practic inexistente. Între 1950 și 1952 s-a construit o pistă betonată cu dimensiuni de 2000 x 60 m și s-au făcut primele dotări cu mijloace de apropiere și aterizare constând din 2 NDB-uri (transmițătoare radio). La 6 mai 1957 s-a deschis prima linie aeriană, Craiova - București, cu avioane rusești de tip LI-2. În 1959 s-a construit clădirea în care se află astăzi turnul de control și dispeceratul aeroportului și s-a trecut la folosirea avioanelor tip AN-2 până în 1962 când a început utilizarea de avioane moderne, pentru acei ani, de tip IL-14. Acest tip de aeronavă a deservit cursa Craiova - București până în anul 1972. Tot în perioada 1959 - 1972 s-a extins pista la dimensiunile de 2500 x 60 m și s-a construit o cale de rulare de 380 x 14 m si o platformă pentru îmbarcare - debarcare de 75 x 110 m, ambele din beton. Între anii 1972 și 1989, ruta Craiova - București a fost deservită de avioane tip Antonov An-24 și Ilyușhin Il-18, s-a construit corpul tehnic, sala de așteptare pasageri, centrul de emisie și salonul de protocol al aeroportului. Revoluția din 1989 și trecerea la economia de piață în România, au dus la scăderea numărului de curse ale companiei TAROM, ceea ce a însemnat sistarea curselor interne regulate începând cu anul 1994. Din 1995, Aeroportul Craiova a fost deschis traficului intern și internațional, deservind numai curse charter. Din anul 2007 aeroportul din Craiova s-a reactivat în momentul în care compania aeriană Carpatair a anunțat că deschide curse regulate spre Timișoara de unde pasagerii urmau să se împartă spre diferitele destinații internaționale ale companiei. Acces rutier Aeroportul Internațional Craiova este situat pe drumul european E574 / DN65, la o distanță de 7 km de centrul orașului, și este deservit de liniile de autobuz 8 (Gara Craiova - Centru - Aeroport), respectiv 9 (Craiovița Nouă - Teatrul Național - Aeroport - High Tech Industry Park), operate de RAT Craiova, existând o stație de autobuz în dreptul acestuia. De asemenea, este deservit și de companiile de taxi din oraș. Destinații Statistici Note Legături externe Site-ul web oficial al Aeroportului Craiova Aeroportul Internațional Craiova